钦定古今图书集成/历象汇编/庶征典/第165卷 > 汉
## 钦定古今图书集成/历象汇编/庶征典/第165卷 > 汉

### 景帝三年群乌𩰚按汉书景帝本纪不载 按五行志景帝三年十一月有白颈乌与黑颈乌群𩰚楚国吕县白颈不胜堕

泗水中死者数千，刘向以为近白黑祥也。时楚王戊
暴逆无道，刑辱申公，与吴王谋反。“乌群𩰚”者，师战之
象也。白颈者小，明小者败也；堕于水者，将死水地。王
戊不寤，遂举兵应吴，与汉大战，兵败而走，至于丹徒，
为越人所斩，堕死于水之效也。京房《易传》曰：“逆亲亲，
厥妖白黑乌𩰚于国。”

### 武帝太初三年获赤雁

按《汉书。武帝本纪》。不载　按《宋书符瑞志》。“太初三年
二月五日。行幸东海。获赤雁。”

### 太始元年凤凰集

按《汉书。武帝本纪》。不载。　按《宋书符瑞志》。“太始元年
五月，凤凰集胶东。”

太始四年《凤凰集》。

按《汉书。武帝本纪》。不载　按《宋书符瑞志》。“太始四年
五月。凤凰集北海。”

### 昭帝始元元年黄鹄下太液池中

按《汉书昭帝本纪》：“始元元年春二月，黄鹄下建章宫太液池中，公卿上寿。”

始元三年，《凤凰集》。

按：《汉书昭帝本纪》，“始元三年冬十月，凤凰集东海，遣
使者祠其处。”元凤元年八月，改始元为元凤。〈注〉《应劭》
曰：“三年中，凤凰比下东海海西乐乡，于是以冠元焉。”

### 元凤元年乌与鹊𩰚鹈鹕集昌邑王殿下按汉书昭帝本纪不载 按五行志元凤元年有乌与鹊𩰚燕王宫中池上乌堕池死近黑祥也时燕王

旦谋为乱，遂不改寤伏辜而死。楚、燕皆骨肉藩臣，以
骄怨而谋逆，俱有乌鹊𩰚死之祥，行同而占合，此天
人之明表也。燕一乌鹊，𩰚于宫中而黑者死；楚以万
数，𩰚于野外而白者死，象燕阴谋未发，独王自杀于
宫，故一乌水色者死；楚炕阳举兵，军师大败于野，故
众乌金色者死，天道精微之效也。京房《易传》曰：“专征
劫杀，厥妖乌鹊𩰚。”又按志，昭帝时，有鹈鹕或曰秃
鹙，集昌邑王殿下，王使人射杀之。刘向以为水鸟色
青，青祥也。时王驰骋无度，慢侮大臣，不敬至尊，有服
妖之象，故青祥见也。野鸟入处，宫室将空，王不寤，卒
以亡。京房《易传》曰：“避退有德，厥咎狂，厥妖水鸟集于
国中。”

### 宣帝本始元年凤凰集

按《汉书宣帝本纪》：本始元年“五月，凤凰集胶东千乘，
赦天下。”

本始四年《凤凰集》。

按：《汉书宣帝本纪》：“四年五月，凤凰集北海安丘淳于。”

### 地节二年凤凰集

按《汉书宣帝本纪》：地节二年“夏四月，凤凰集鲁郡，群
鸟从之，大赦天下。”

### 元康元年凤凰集

按《汉书宣帝本纪》，“元康元年三月诏曰：‘迺者凤凰集
泰山陈留，甘露降未央宫。朕未能章先帝休烈，协宁
百姓，承天顺地，调序四时，获蒙嘉瑞，赐兹祉福，夙夜
兢兢，靡有骄色。内省匪解，永惟罔极。《书》不云乎？‘凤凰
来仪，庶尹允谐’。其赦天下徒，赐勤事吏中二千石以
下至六百石爵，自中郎吏至五大夫佐史以上二级，
民一级；女子百户牛、酒。加赐鳏、寡、孤、独、三老、孝弟、力
田帛。所振贷勿收’。”

按：《宋书符瑞志》：“元康元年三月，凤凰集泰山。”陈留：
“元康二年，凤凰集。”

按《汉书宣帝本纪》：“二年三月，以凤凰集，赐天下吏爵
二级，民一级，女子百户牛、酒，鳏寡孤独高年帛。”
按《宋书符瑞志》：“二年春，五色雀以万数飞过属县。夏，
神爵集雍。”

元康三年，神爵见。

按《汉书宣帝本纪》：“三年春，神爵集泰山，夏六月，诏曰：
‘前年夏，神爵集雍。今春五色鸟以万数，飞过属县，翱
翔而舞，欲集未下。其令三辅，毋得以春夏擿巢探卵，
弹射飞鸟。具为令’。”

元康四年，“《神雀集》获威凤。”

按《汉书宣帝本纪》，“四年三月诏曰：迺者神爵五采以
万数，集长乐未央北宫高寝、甘泉泰畤殿中及上林
苑。朕之不逮，寡于德厚，屡获嘉祥，非朕之任。其赐天
下吏爵二级，民一级，女子百户牛酒，加赐三老、孝弟、
力田帛，人二匹，鳏寡孤独各一匹。”

按《宋书符瑞志》：“四年三月，神雀五采以万数飞过，集
长乐未央北宫高寝。甘泉泰畤殿。神雀仍集。南郡，获
威凤。”

### 神爵二年凤凰集

按《汉书宣帝本纪》：神爵二年“春二月，诏曰：‘迺者正月
乙丑，凤凰集京师，群鸟从以万数。朕之不德，屡获天
福，祗事不怠，其赦天下’。”

按：《宋书符瑞志》：“二年二月，凤凰集京师，群鸟从之以
万数。”

神爵四年《凤凰集》。

按《汉书宣帝本纪》：“四年春二月诏曰：‘迺者凤凰甘露
降集京师，嘉瑞并见。修兴泰一五帝、后土之祠，祈为
百姓蒙祉福。鸾凤万举，蜚览翱翔，集止于旁。斋戒之
夕，神光显著，荐鬯之夕，神光交错，或降于天，或登于
地，或从四方来集于坛。上帝嘉飨，海内承福。其赦天
下，赐民爵一级，女子百户牛酒，鳏寡孤独高年帛’。”冬
“十月，凤凰十一，集杜陵，十二月，《凤凰》集上林。”

### 五凤三年神雀集

按《汉书宣帝本纪》：五凤三年春三月，诏曰：“往者甘露
降，神雀集，已诏有司告祠上帝宗庙。三月辛丑，鸾凤
又集长乐宫东阙中树上，飞下止地，文章五色，留十
馀刻，吏民并观。朕之不敏，惧不能任，屡蒙嘉瑞，获兹
祉福。《书》不云乎？”“虽休勿休，祗事不怠。”公卿大夫其助
焉。

按：《宋书符瑞志》：“五凤三年正月，神雀集京师。”

### 甘露三年凤凰集

按《汉书宣帝本纪》，“甘露三年二月诏曰，迺者凤凰集新蔡，群鸟四面行列，皆向凤凰立，以万数。其赐汝南
太守帛百匹，新蔡长吏三老、孝弟、力田、鳏、寡、孤独各
有差，赐民爵二级，毋出今年租。”

### 元帝永光元年白雉见

按《汉书元帝本纪》，不载。　按《宋书符瑞志》，“永光元年
正月丙午，白雉见渤海，青州刺史王元谟以献。三月
甲午朔，白雉见新蔡，豫州刺史刘德愿以献。”

### 成帝和平元年泰山有䳒焚其巢按汉书成帝本纪不载 按五行志和平元年二月庚子泰山山桑谷有䳒焚其巢男子孙通等闻山中

群鸟䳒鹊声，往视，见巢㸐尽堕地中有三䳒，𪃟烧死。
树大四围，巢去地五丈五尺，太守平以闻。䳒色黑，近
黑祥，贪虐之类也。《易》曰：“鸟焚其巢，旅人先笑后号。”咷，
泰山，岱宗，五岳之长，王者易姓告代之处也。天戒若
曰，勿近贪虐之人，听其贼谋，将生焚巢自害，其子绝
世易姓之祸。其后赵蜚燕得幸，立为皇后，弟为昭仪。
姊妺专宠，闻后宫许美人曹伟能生皇子也，昭仪大
怒，令上夺取而杀之，皆并杀其母。成帝崩，昭仪自杀，
事乃发觉，赵后坐诛。此焚巢杀于后号咷之应也。一
曰，王莽贪虐，而任社稷之重，卒成易姓之祸云。京房
《易传》曰：“人君暴虐，鸟焚其舍。”

### 鸿嘉二年博士行大射礼飞雉登堂而雊

按《汉书成帝本纪》，“鸿嘉二年三月，博士行饮酒礼，有
雉飞集于庭，历阶升堂而雊。后集诸府，又集承明殿。
诏曰：‘古之选贤，敷纳以言，明试以功，故官无废事，下
无逸民，教化流行，风雨和时，百谷用成，众庶乐业，咸
以康宁。朕承鸿业，十有馀年，数遭水旱疾疫之灾，黎
民娄困于饥寒，而望礼义之兴，岂不难哉！朕既无以
率道，帝王之道，日以陵夷，意迺招贤选士之路，郁滞
而不通，与？将举者未得其人也？其举敦厚有行义、能
直言者，冀闻切言嘉谋，匡朕之不逮’。”　按《五行志》，“鸿
嘉二年三月，博士行大射礼，有飞雉集于庭，历阶登
堂而雊。后雉又集太常、宗正、丞相、御史大夫、大司马、
车骑将军之府，又集未央宫承明殿屋”上。时大司马
车骑将军王音、待诏宠等上言：“天地之气，以类相应，
谴告人君，甚微而著。雉者听察，先闻雷声，故《月令》以
纪气。《经》载高宗雊雉之异，以明转祸为福之验。今雉
以博士行礼之日，大众聚会，飞集于庭，历阶登堂，万
众睢睢，惊怪连日，径历三公之府，太常、宗正典宗庙
骨肉之官，然后入宫，其”宿留告晓人，具备深切，虽人
道相戒，何以过是！后帝使中常侍晁闳诏音曰：“闻捕
得雉，毛羽颇摧折，类拘执者，得无人为之？”音复对曰：
“陛下安得亡国之语，不知谁主为佞谄之计，诬乱圣
德如此者。左右阿谀甚众，不待臣《音复》谄而足。公卿
以下，保位自守，莫有正言。如令陛下觉悟，惧大祸且
至身，深”责臣下，绳以圣法，臣音当先受诛，岂有以自
解哉！今即位十五年，继嗣不立，日日驾车而出，泆行
流闻，海内传之甚于京师。外有微行之害，内有疾病
之忧。皇天数见灾异，欲人变更，终已不改。天尚不能
感动陛下，臣子何望？惟有极言待死，命在朝暮而已。
如有不然，老母安得处所，尚何皇太后之有！“高祖，天
下当以谁属乎？宜谋于贤知，克己复礼，以求天意，继
嗣可立，灾变尚可销也。”

### 绥和二年天水有燕生爵

按《汉书成帝本纪》，不载。　按《五行志》，绥和二年三月，
天水平襄有燕生爵，哺食至大，俱飞去。京房《易传》曰：
“贼臣在国，厥咎燕生爵，诸侯销。”一曰：“生非其类，子不
嗣世。”

### 平帝元始元年越裳献白雉黑雉

按《汉书平帝本纪》：“元始元年春正月，越裳氏重译，献
白雉一、黑雉二。”